**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 17ο πρακτικό της από 02-09-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Εισήγηση για αναμόρφωση προϋπολογισμού οικ. έτους 2013»**

Σήμερα στις 02 Σεπτεμβρίου 2013, ημέρα Δευτέρα & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 33693/29-08-2013 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Κιλιμάτος Νικόλαος[[1]](#footnote-1) 4. Μήτρου Εμμανουήλ4 5. Σιφάκης Ηλίας | ΑΠΟΝΤΕΣ   1. Ζερβός Νικόλαος 2. Μαρκόγλου Σταμάτιος 3. Μουζουράκης Θεόφιλος 4. Παπαχρήστου-Ψύρη Ευτέρπη   *οι οποίοι κλήθηκαν και δικαιολογημένα δεν προσήλθαν*     1. Μπαραχάνος Αθανάσιος[[2]](#footnote-2) 2. Διακογιώργης Ελευθέριος[[3]](#footnote-3) |

Στην συνεδρίαση παρευρέθηκε η υπάλληλος του Δήμου Κω για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 12ο

### ΑΡ. ΑΠΟΦ. : 225

Ο Πρόεδρος εισηγούμενος το 12ο θέμα της ημερήσιας διάταξης εξέθεσε ότι:

Σύμφωνα με το Υπουργείο Εσωτερικών η αναμόρφωση του προϋπολογισμού αποτελεί κατ’ ουσίαν τροποποίηση της απόφασης με την οποία ψηφίστηκε αυτός. Άρα, για την έκδοση της τροποποιητικής του προϋπολογισμού απόφασης, απαιτείται η τήρηση του ίδιου τύπου και διαδικασίας, όπως ορίζεται στην κείμενη νομοθεσία (ΥΠ.ΕΣ. 28376/18.07.2012). Σύμφωνα πάντα με το ίδιο έγγραφο, με τις διατάξεις της παρ. 5 του άρθρου 23 του ν. 3536/2007 ο νομοθέτης θέλει να ρυθμίσει ένα επιμέρους ζήτημα με τρόπο διαφορετικό από τα εν γένει ισχύοντα- και δη την προθεσμία εντός της οποίας η εποπτεύουσα αρχή ολοκληρώνει τον έλεγχο νομιμότητας της απόφασης αναμόρφωσης.

Από το παραπάνω έγγραφο συνάγεται ότι εκτός από την εισήγηση των αρμόδιων υπηρεσιών απαιτείται και η τήρηση του ίδιου τύπου και διαδικασίας, όπως ορίζεται στην κείμενη νομοθεσία, για τον προϋπολογισμό.

Με το ν. 4172/2013 ορίζεται ότι η εκτελεστική επιτροπή και η επιτροπή διαβούλευσης διατυπώνουν τη γνώμη τους μόνο κατά το στάδιο κατάρτισης του προϋπολογισμού και δεν απαιτείται εκ νέου γνωμοδότησή τους για όποιες αναμορφώσεις του ακολουθήσουν. (παρ 5 άρθρο 77 Ν. 4172/2013). Υπενθυμίζεται ότι η εκτελεστική επιτροπή, στο πλαίσιο των αρμοδιοτήτων της που αφορούν την προετοιμασία κατάρτισης του προϋπολογισμού, καταθέτει το προσχέδιο αυτού στην οικονομική επιτροπή. Για τη σύνταξη του προσχεδίου, η εκτελεστική επιτροπή συγκεντρώνει και αξιολογεί τυχόν προτάσεις των υπηρεσιών του δήμου, καθώς και της επιτροπής διαβούλευσης, εφόσον αυτή υπάρχει. Εάν το προσχέδιο δεν καταρτιστεί ή δεν υποβληθεί εμπρόθεσμα στην οικονομική επιτροπή, τότε καταρτίζεται από αυτήν. (παρ 5 άρθρο 77 Ν. 4172/2013).

Συνεπώς, σύμφωνα με το έγγραφο του ΥΠ.ΕΣ. 28376/18.07.2012, εκτός των ρητά εξαιρουμένων διαδικασιών της διατύπωσης γνώμης από την εκτελεστική επιτροπή και την επιτροπή διαβούλευσης, με το ν. 4172/2013, οι υπόλοιπες ενέργειες αναμόρφωσης του προϋπολογισμού, ακολουθούν την τήρηση του ίδιου τύπου και διαδικασίας με τη ψήφιση του προϋπολογισμού.

Επειδή, έχουν προκύψει ανάγκες οι οποίες δεν είχαν προβλεφθεί στον προϋπολογισμό του Δήμου του τρέχοντος έτους παρίσταται ανάγκη αναμόρφωσης του προϋπολογισμού οικ. έτους 2013, σύμφωνα και με το από 29-08-2013 εισηγητικό έγγραφο.

Λαμβάνοντας υπόψη όλα τα παραπάνω ο Πρόεδρος πρότεινε τη σύνταξη του σχεδίου αναμόρφωσης του προϋπολογισμού και στη συνέχεια την υποβολή αυτού στο Δημοτικό Συμβούλιο προς ψήφιση. Επιπλέον, πρότεινε την προσθήκη, στην ήδη κατατεθείσα εισήγηση, Κ.Α. για προμήθεια εορταστικού φωτοστολισμού με ποσό 40.000,00 €.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος, μεταξύ αυτών και του μέλους Σιφάκη Ηλία, ο οποίος ανέφερε ότι δεν εγκρίνει την πρόταση του Προέδρου.

Στη συνέχεια ζήτησε από τα μέλη να αποφασίσουν σχετικά

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τρία (3) μέλη: 1) Ρούφα Ιωάννα, 2) Κιλιμάτος Νικόλαος, 3) Μήτρου Εμμανουήλ.

Κατά της πρότασης ψήφισε ένα (1) μέλος: 1) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Την παρ 5 άρθρο 23 Ν. 3536/07
* Το άρθρο 8 του Β.Δ. 17-5/15-6-59 (ΦΕΚ 114/59 τεύχος Α')
* Το εγγ. ΥΠ.ΕΣ. 28376/18.07.2012
* Το άρθρο 77 Ν. 4172/2013
* Την από 29-08-2013 εισήγηση για αναμόρφωση
* Τον προϋπολογισμό του Δήμου, έτους 2013, ο οποίος ψηφίστηκε με τις αριθμ. 499/2012 και την 5/2013 αποφάσεις του Δημοτικού Συμβουλίου
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ κατά ΠΛΕΙΟΨΗΦΙΑ**

**Με τέσσερα (4) ΝΑΙ και ένα (1) ΟΧΙ**

Την κατάρτιση του σχεδίου αναμόρφωσης του προϋπολογισμού έτους 2013 του Δήμου Κω και την υποβολή αυτού στο Δ.Σ. για ψήφιση, ως εξής:

|  |  |  |  |  |
| --- | --- | --- | --- | --- |
| **ΑΥΞΗΣΗ Κ.Α. ΕΣΟΔΩΝ** | | | | |
| **Α.Α.** | **ΑΥΞΗΣΗ/ ΔΗΜΙΟΥΡΓΙΑ** | **Κ.Α.** | **ΤΙΤΛΟΣ** | **ΠΟΣΟ** |
| 1 | ΔΗΜΙΟΥΡΓΙΑ | 1322.12 | Αστική Αναζωογόνηση 2012-2015 – Διαχείριση αστικών απορριμμάτων και ανακύκλωσης Δήμου Κω | 180.955,00 |
|  |  |  | **ΣΥΝΟΛΟ:** | **180.955,00** |

Μείωση των πιο κάτω Κ.Α. εξόδων:

|  |  |  |  |
| --- | --- | --- | --- |
| **ΜΕΙΩΣΗ K.A ΕΞΟΔΩΝ** | | | |
| **Α.Α.** | **Κ.Α.** | **ΤΙΤΛΟΣ** | **ΠΟΣΟ** |
| 1 | 20.6641 | Προμήθεια καυσίμων και λιπαντικών για κίνηση μεταφορικών μέσων | 150.000,00 |
| 2 | 30.6644 | Προμήθεια καυσίμων και λιπαντικών για λοιπές ανάγκες | 95.000,00 |
|  |  | **ΣΥΝΟΛΟ:** | **245.000,00** |

Αύξηση και δημιουργία των πιο κάτω Κ.Α. εξόδων:

|  |  |  |  |  |
| --- | --- | --- | --- | --- |
| **ΑΥΞΗΣΗ Κ.Α. ΕΣΟΔΩΝ** | | | | |
| **Α.Α.** | **ΑΥΞΗΣΗ/ ΔΗΜΙΟΥΡΓΙΑ** | **Κ.Α.** | **ΤΙΤΛΟΣ** | **ΠΟΣΟ** |
| 1 | ΑΥΞΗΣΗ | 00.6734 | Απόδοση σε Αθλητικούς οργανισμούς | 15.000,00 |
| 2 | ΑΥΞΗΣΗ | 20.6263 | Συντήρηση και επισκευή μεταφορικών μέσων | 80.000,00 |
| 3 | ΔΗΜΙΟΥΡΓΙΑ | 30.6233 | Μισθώματα μηχανημάτων – Τεχνικών εγκαταστάσεων | 20.000,00 |
| 4 | ΑΥΞΗΣΗ | 30.6263 | Συντήρηση και επισκευή μεταφορικών μέσων | 80.000,00 |
| 5 | ΑΥΞΗΣΗ | 15.7135.01 | Εξοπλισμός αθλητικών χώρων | 10.000,00 |
| 6 | ΔΗΜΙΟΥΡΓΙΑ | 20.7135.05 | Προμήθεια Χριστουγεννιάτικου διάκοσμου | 40.000,00 |
| 7 | ΔΗΜΙΟΥΡΓΙΑ | 20.7135.08 | Αστική Αναζωογόνηση 2012-2015 – Διαχείριση αστικών απορριμμάτων και ανακύκλωσης Δήμου Κω | 180.955,00 |
|  |  |  | **ΣΥΝΟΛΟ:** | **425.955,00** |

Μετά τις πιο πάνω αυξομειώσεις το αποθεματικό διαμορφώνεται στο ποσό των **39.908,73 €** αναλυτικότερα :

|  |  |
| --- | --- |
| **Προηγούμενο αποθεματικό** | **39.908,73** |
| Αυξήσεις Εξόδων | 180.955,00 |
| Μειώσεις Εξόδων | -425.955,00 |
| Μειώσεις Εξόδων | 245.000,00 |
| **Νέο αποθεματικό** | **39.908,73** |

………….………………………………………………………………………………………..

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | **Τα μέλη**  1. Ρούφα Ιωάννα 2. Κιλιμάτος Νικόλαος 3. Μήτρου Εμμανουήλ 4. Σιφάκης Ηλίας |

1. Το τακτικό μέλος Κιλιμάτος Νικόλαος, προσήλθε στη συνεδρίαση μετά τη συζήτηση και λήψη απόφασης επί του 8ου θέματος της ημερήσιας διάταξης. [↑](#footnote-ref-1)
2. Το τακτικό μέλος Μπαραχάνος Αθανάσιος, προσήλθε στη συνεδρίαση και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης. [↑](#footnote-ref-2)
3. Το 1ο αναπλ. μέλος, Διακογιώργης Ελευθέριος, προσήλθε στη συνεδρίαση προς αναπλήρωση του απόντος τακτικού μέλους Ζερβού Νικολάου σύμφωνα με το άρθρο 75 παρ. 2 του Ν. 3852/2010 και αποχώρησε μετά τη συζήτηση και λήψη απόφασης επί του 1ου θέματος της ημερήσιας διάταξης.

   4 Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Μαρκόγλου Σταματίου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)